Newspaper Reading Hobby: वैसे तो आजकल का जमाना बहुत बदल गया है लेकिन फिर भी पहले के समय में बड़े बुजुर्ग अपने बच्चों को अखबार पढ़ने की आदत पड़वाते थे। आज स्मार्टफोन के समय में यह सब स्मार्टफोन के जरिए किया जा रहा है। बच्चे और युवा स्मार्टफोन में से एप्स के जरिए न्यूज़पेपर को एक्सिस करते हैं। हालांकि आजकल इन न्यूज़पेपर को एक्सेस करने के लिए कुछ रुपए देने पड़ते हैं। अंग्रेजी में सब्सक्रिप्शन बोलते हैं।
अखबार पढ़ने के फायदे क्या है
इस बदलते दौर में फिर भी जो लोग रोजाना अखबार नहीं पढ़ते उनके लिए जरूरी है कि वह अखबार पढ़ने की आदत डालें। आइए जाने रोजाना अखबार पढ़ने की आदत के फायदे :-
- अपडेट : रोजाना अखबार पढ़ने का सबसे बड़ा फायदा यह होता है कि हम देश दुनिया में घट रही घटनाओं से जुड़े रहते हैं। हमें पता रहता है बीते कल क्या हुआ, आज क्या हुआ और आने वाले कल क्या होगा। इसके साथ ही रोजाना अखबार पढ़ने से हमें इन तीन दिन का ही नहीं बल्कि भविष्य का भी पता चलता है।
- ज्ञान: अखबार पढ़ने से हमें नई-नई जानकारियां हासिल होती हैं। अखबार हमें हमारे रुचि के विषय से ही नहीं बल्कि अन्य विषयों से संबंधित जानकारी भी देता है। यह जानकारियां जब हम ग्रहण करते हैं तो हमारे ज्ञान में वृद्धि होती है।
- भाषा : रोजाना अखबार पढ़ने का एक बड़ा फायदा है भाषा में पकड़ बन जाना। जब हम किसी भाषा का अखबार रोजाना पढ़ते हैं, तो हमें उस भाषा की अच्छी समझ विकसित हो जाती है। हमारे लिए वह भाषा लिखने, पढ़ने और बोलने में आसान हो जाती है।
- योजनाओं : रोजाना अखबार पढ़ने से हमें सरकार द्वारा चलाई जा रही योजनाओं, सेवाओं और नए-नए अपडेट की जानकारी मिलती है। अखबार की छोटे से छोटे व्यक्ति तक पहुंच होने के कारण सरकार अपनी योजनाओं और सेवाओं का प्रचार अखबार में जरूर करती है।
- सटीक जानकारी : अखबार किसी भी नई जानकारी का सटीक माध्यम है। अखबार इतना जरूरी है कि देश की न्यायिक व्यवस्था भी अखबार में लिखी चीज को प्रमाणित मानती है। बहुत से मुकदमे अखबार की कटिंग से ही जीत लिए जाते हैं।
इस तरह आप देख सकते हैं की 'अखबार को पढ़ना', अपने जीवन में एक शौक़ बनाना किसी भी व्यक्ति के लिए लाभदायक हो सकता है। अखबार किसी भी व्यक्ति को बहुत आगे तक ले जा सकता है।